7. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 173 της 30 Δεκ. 1959/6 Φεβρ.  1960  Περί αναθέσεως εις την Αγροτικήν Τράπεζαν της Ελλάδος της εισπράξεως και διαχειρίσεως των περί ων το Ν.Δ. 4021/1959 αποζημιώσεων κλπ. Λαβόν υπ’ όψιν: 1)Τας διατάξεις της παρ. 12 του άρθρ. 3 του υπ’ αριθ. 4021/1959 Ν.Δ/τος «περί συμμετοχής των δημοσίων υπαλλήλων εις συμβούλια και επιτροπάς και του ανωτάτου ορίου των εξ αυτής προσθέτων απολαυών» και  2)Σχετικήν εισήγησιν του επί των Οικονομικών Υπουργού, αποφασίζει: Αναθέτει την εντολήν εισπράξεως και διαχειρίσεως των περί ων το ανωτέρω Ν.Δ/μα αποζημιώσεων και κατ’ αποκοπήν εξόδων κινήσεως εις την Αγροτικήν Τράπεζαν της Ελλάδος.  Εκδόσαν προς τούτο την υπ’ αριθ. 173 ε.ε. παρούσαν πράξιν του. 2.Ζ.γ.7 Συμμετοχή σε Συμβούλια

[Source: greek_legal_code_raptarchis | Tokens: 700]